12. ΑΝΑΓΚ. ΝΟΜΟΣ υπ’ αριθ. 1345 της 26/29 Νοεμ. 1949 (ΦΕΚ Α΄ 335) Περί κυρώσεως της υπ’ αριθ. 220/1.4.49 πράξεως του Υπουργικού Συμβουλίου. Άρθρ.1ον.-Κυρούται η υπ’ αριθ. 220/1.4.49 πράξις του Υπουργικού Συμβουλίου «περί τροποποιήσεως των διατάξεων χορηγήσεως επιδόματος εις τας οικογενείας των επιστρατευομένων οπλιτών και αυξήσεως αυτού από 1.4.49 έχουσα ούτω: Το Υπουργικόν Συμβούλιον. Λαβόν υπ’ όψει πρότασιν των Υπουργών Οικονομικών, Στρατιωτικών, Ναυτικών, Αεροπορίας και Εμπορικής Ναυτιλίας, αποφασίζει: Άρθρ.1.-4.(Αντικατεστάθησαν δια των διατάξεων της υπ’ αριθ. 285/1950 πραξ. Υπ. Συμβ. κυρωθείσης δια του Ν.Δ. 2714/1953). Άρθρ.5.-Απαγορεύεται από της 1ης Απρ. 1949 η υφ’ οιανδήποτε μορφήν παροχή οικονομικής εις χρήμα ενισχύσεως εις τας οικογενείας των στρατευομένων, υπό των Επιτροπών Πολιτικής Επιστρατεύσεως, ή άλλων φιλανθρωπικών Οργανώσεων, των τυχόν προς τον σκοπόν της ενισχύσεως των οικογενειών των στρατευομένων επιβεβλημένων εισφορών ή εράνων, καταργουμένων από της αυτής χρονολογίας. Άρθρ.6.-Α΄.Αι λεπτομέρειαι εφαρμογής της παρούσης πράξεως κανονίζονται δι’ αποφάσεως των επί των Οικονομικών, Στρατιωτικών Ναυτικών, Αεροπορίας και Εμπορικής Ναυτιλίας Υπουργών. Β΄.Η παρούσα δημοσιευομένη δια της Εφημερίδος της Κυβερνήσεως (τεύχος Α΄) κυρωθήσεται δια Νόμου. Άρθρ.2ον.-Αι μέχρι σήμερον εκδοθείσαι αποφάσεις 1)των κ.κ. Υπουργών Οικονομικών, Στρατιωτικών, Ναυτικών, Αεροπορίας και Εμπορ. Ναυτιλίας, 2)των κ.κ. Αντιπροέδρου της Κυβερνήσεως και του Υπουργού Οικονομικών και 3)των κ.κ. Υπουργών Οικονομικών και Στρατιωτικών, αι ρυθμίζουσαι τα της καταβολής επιδόματος λόγω στρατεύσεως εις τας οικογενείας των υπό τα όπλα οπλιτών, του κατά γην, θάλασσαν και αέρα Στρατού κυρούνται και ισχύουσι μέχρι της καταργήσεως, τροποποιήσεως ή συμπληρώσεώς των, δι’ ετέρας αποφάσεως των αυτών ως άνω Υπουργών εκδιδομένης βάσει του παρόντος. Άρθρ.3ον.-Η ισχύς του παρόντος υποβληθησομένου προς κύρωσιν άμα τη επαναλήψει των εργασιών της Βουλής, άρχεται από 1ης Απρ. 1949. 